టెర్రీ గిలియమ్

టెరెన్స్ వాన్స్ గిల్లియం అమెరికన్-బ్రిటిష్ సినిమా దర్శకుడు, నిర్మాత, స్క్రీన్ ప్లే రచయిత, నటుడు, యానిమేటర్. జాన్ క్లీస్, ఎరిక్ ఐడిల్, మైఖేల్ పాలిన్, టెర్రీ జోన్స్, గ్రాహం చాప్‌మన్‌లతో కలిసి మాంటీ పైథాన్ కామెడీ ట్రూప్‌లో సభ్యుడిగా ఉంటూ స్టార్‌డమ్‌ని పొందాడు.

వీరిద్దరూ కలిసి మాంటీ పైథాన్స్ ఫ్లయింగ్ సర్కస్ (1969-1974) అనే స్కెచ్ సిరీస్, మాంటీ పైథాన్, హోలీ గ్రెయిల్ (1975), లైఫ్ ఆఫ్ బ్రియాన్ (1979), ది మీనింగ్ ఆఫ్ లైఫ్ (1983) సినిమాలకు సహకరించారు. బ్రిటీష్ సినిమారంగంలో వారిద్దరు చేసిన కృషికి 1988లో బ్రిటీష్ ఫిల్మ్ అవార్డును అందుకున్నారు.

జననం 
టెర్రీ గిల్లియమ్ 1940, నవంబరు 22న బీట్రైస్ - జేమ్స్ హాల్ గిల్లియమ్ దంపతులకు మిన్నెసోటాలోని మిన్నియాపాలిస్‌లో జన్మించాడు. 1952లో ఇతని కుటుంబం లాస్ ఏంజిల్స్ పరిసరాల్లోని పనోరమా సిటీకి మారంది. గిల్లియమ్ బర్మింగ్‌హామ్ హైస్కూల్‌లో చదివాడు. ఆ సమయంలో ఇతను తన తరగతికి అధ్యక్షుడిగా, సీనియర్ ప్రాం కింగ్‌గా వ్యవహరించాడు. చదువులో 'ఎ' గ్రేడ్‌లను సాధించాడు. హైస్కూల్ సమయంలో మ్యాడ్ మ్యాగజైన్‌ను ఆసక్తిగా చదవడం ప్రారంభించాడు. హార్వే కర్ట్జ్‌మాన్ సంపాదకత్వం వహించాడు.

1962లో ఆక్సిడెంటల్ కళాశాల నుండి పొలిటికల్ సైన్స్‌లో బ్యాచిలర్ ఆఫ్ ఆర్ట్స్‌తో పట్టభద్రుడయ్యాడు.

సినిమారంగం 
ఊహాశక్తి, బ్యూరోక్రసీ నేపథ్యం, నిరంకుశత్వానికి వ్యతిరేకతలను విశ్లేషించే ఇతివృత్తాలతో కూడిన సినిమాలకు దర్శకత్వం వహించాడు. టైమ్ బాండిట్స్ (1981), బ్రెజిల్ (1985), ది అడ్వెంచర్స్ ఆఫ్ బారన్ ముంచౌసెన్ (1988), ది ఫిషర్ కింగ్ (1991), 12 మంకీస్ (1995), ఫియర్ అండ్ లాథింగ్ ఇన్ లాస్ వెగాస్ (1998), ది బ్రదర్స్ గ్రిమ్ (2005), టైడ్‌ల్యాండ్ (2005), ది ఇమాజినారియం ఆఫ్ డాక్టర్ పర్నాసస్ (2009), ది జీరో థియరమ్ (2013), ది మ్యాన్ హూ కిల్డ్ డాన్ క్విక్సోట్ (2018) వంటి 14 సినిమాలకు దర్శకత్వం వహించాడు. 2009లో జీవితకాల పురస్కారంలో భాగంగా బ్రిటీష్ ఫిల్మ్ ఫెలోషిప్‌ని అందుకున్నాడు.

సినిమాలు

సన్మానాలు, ప్రశంసలు 
గిల్లియమ్ రెండు బ్రిటీష్ ఫిల్మ్ అవార్డులు, మాంటీ పైథాన్స్ ఫ్లయింగ్ సర్కస్ (1969) సినిమాకు ప్రత్యేక అవార్డు, 2009లో బ్రిటీఫ్ ఫిల్మ్ ఫెలోషిప్ అందుకున్నాడు. బ్రెజిల్ (1985) సినిమాకు ఉత్తమ ఒరిజినల్ స్క్రీన్ ప్లే విభాగంలో అకాడమీ అవార్డుకు, ది ఫిషర్ కింగ్ (1991) సినిమాకు ఉత్తమ దర్శకుడిగా గోల్డెన్ గ్లోబ్ అవార్డుకు కూడా ఎంపికయ్యాడు. ఫియర్ అండ్ లాథింగ్ ఇన్ లాస్ వేగాస్ (1998) కేన్స్ ఫిల్మ్ ఫెస్టివల్‌లో ప్రదర్శించబడడంతోపాటు పామ్ డి ఓర్ అవార్డు కూడా పోటీ పడింది. ది ఫిషర్ కింగ్ సినిమాకు బెర్లిన్ ఇంటర్నేషనల్ ఫిల్మ్ ఫెస్టివల్ నుండి సిల్వర్ బేర్‌ను అందుకున్నాడు.  2013లో ఆర్డర్ డెస్ ఆర్ట్స్ ఎట్ డెస్ లెటర్స్ అవార్డు లభించింది.

మూలాలు

బయటి లింకులు 
 
 
 Dreams: The Terry Gilliam Fanzine

జీవిస్తున్న ప్రజలు
1940 జననాలు
అమెరికన్లు
అమెరికా వ్యక్తులు
అమెరికా సినిమా దర్శకులు
అమెరికన్ రచయితలు
అమెరికా చలన చిత్ర నిర్మాతలు